《过商岩酿花庄》
清代·华炳微

柳根斜日系孤篷，乘兴追寻湖水东。物外久忘秦世事，此中还有晋人风。

古梅瘦鹤林逋客，白酒黄花彭泽翁。我自入林犹未密，卜居邻近往来通。

作者简介：华炳微(1651-1718)，字星紫,号福庵。清无锡人。嘉定籍附监生。少有大志，三次乡试不遇，遂肆力于濂洛关闽诸书，以求实用，至老不倦。轻财好义,举乡饮大宾，固辞之。